**גאורגי אלכסנדרוביץ' דיופרון** (ברוסית: **Гео́ргий Алекса́ндрович Дюперро́н**, ידוע גם כגאורג ויקטור וילהלם דיופרון, בגרמנית: **Georg Victor Wilhelm Duperron**; נולד בסנקט פטרבורג באימפריה הרוסית ב-12 בספטמבר 1877 — מת ב-23 ביולי 1934 בלנינגרד, ברית המועצות) היה עסקן ספורט רוסי ממוצא צרפתי-גרמני, נחשב לאבי הכדורגל ברוסיה והתנועה האולימפית ברוסיה. עמד בראש התאחדות הכדורגל הרוסית, במשך שנתיים, משנת 1915 .

דיופרון היה שופט כדורגל, עיתונאי ספורט, היסטוריון, תאורטיקן וביבליוגרף של הספורט הרוסי.

ביוגרפיה
--------

### נעוריו ולימודיו

גאורגי נולד למשפחתו של אלכסנדר דיופרון, סוחר מהגילדה הראשונה ואזרח כבוד בסנקט פטרבורג שאבות אבותיו היגרו לרוסיה בתחילת המאה ה-19.

משנת 1887 ועד 1895 גאורגי למד בגימנסיה של המכון הגרמני הראשי על שם הקדוש פטרוס. ידוע שמגיל 14 היה מגיע לגן יוסופוב בעיר וצופה במרוצי סוסים.

לאחר סיום הגימנסיה, בקיץ 1895, נסע לפריז והחל להכיר את החיים הספורטיביים בעיר. באותה שנה הוא מתקבל ללימודי משפטים באוניברסיטת סנקט פטרבורג ובמקביל ללימודיו הצטרף לחוגי ספורט שונים בענפי כדורגל, הוקי קרח, מרוצי אופניים ומרוצי סוסים.

### הולדת הכדורגל הרוסי

דיופרון בתצלום משנת 1914
משחק הכדורגל הראשון ברוסיה נערך ב-24 באוקטובר 1897 באי וסילי. באותו יום נערך משחק בין "חוג חובבי הספורט" ו"חוג הספורטאים של סנקט פטרבורג". המשחק הסתיים בתוצאה 4:3 לטובת "חוג חובבי הספורט"

ב-27 באוקטובר 1897 דיופרון משתתף בכנס בין נציגי חוגי הספורט של פטרבורג, בה דנו בהשתתפות הספורטאים הרוסיים במשחקים האולימפיים. באותן שנים גם החל לכתוב עבור עיתוני ספורט שונים.

בשנת 1900 עבד בעיתון "ספורט" ושנה לאחר מכן מונה לעורך הראשי ובאותה שנה גם החל לקדם את ענף הכדורסל ברוסיה. לאחר הקמת התאחדות הכדורגל הרוסית עמד בראש ההתאחדות בשנים 1915–1917. דיופרון היה ממייסדי ליגת הכדורגל בסנקט פטרבורג ומשנת 1913 עד 1915, היה חבר בוועד האולימפי הבינלאומי והיה מאמן נבחרת האימפריה הרוסית בכדורגל באולימפיאדת 1912 שנערכה בסטוקהולם.

לאחר הקמת ברית המועצות, דיופרון עבד באוניברסיטת סנקט פטרבורג לתרבות פיזית על שם לסגאפט בשנת 1925 או 1926. בתקופה זו הוקמה תערוכה ראשונה ברוסיה של ספורט, לצורכי לימוד.

### חייו המאוחרים

הוא פרסם למעלה משלושים ספרים אודות ענפי הספורט. משנת 1930 שוב עבד באוניברסיטת סנקט פטרבורג לתרבות פיזית על שם לסגאפט, הפעם בהזמנת מנהלי האוניברסיטה, בעקבות פרסום "הקורס הקצר לתולדות תרגולים פיזיים", שכתב דיופרון בשנת 1925. באפריל 1934 הוא היה למרצה בקתדרה לספורט, אך לא שמר על משרתו לזמן רב והוא מת ביולי אותה שנה.

דיופרון סבל מהמנגנון הסובייטי ונרדף על ידי גופי ביטחון המדינה הגפא"ו ונעצר בשנים 1921 ו-1927. נאסר עליו לעזוב את עיר מגוריו במשך 3 שנים. בהמשך האיסור בוטל, אם כי נחקר מספר פעמים בחשד להיותו מרגל.

הוא מת, כאמור, בשנת 1934 בלנינגרד ונקבר בבית העלמין הלוטרני וולקוב, אף שמאוחר יותר שרידיו הועברו לבית העלמין הפרבוסלבי סמולנסק בלנינגרד.

רעייתו מרגריטה, הייתה ילידת ולדיווסטוק. גם היא נרדפה ונאסרה על ידי הנקוו"ד בינואר 1938. הוצאה להורג ביולי 1938.

הנצחה
-----

ב-27 במאי 2018, במלאת 315 שנה להקמת העיר סנקט פטרבורג, נחנך שלט זיכרון לזכרו, בבית מספר 21 ברחוב דוברוליובובה שבפטרוגראדסקאיה סטראנה, שבו התגורר.

קישורים חיצוניים
----------------

ויקישיתוף מדיה וקבצים בנושא **גאורגי דיופרון** בוויקישיתוף

הערות שוליים
------------

1. ↑  официальном сайте РФС.
2. ↑  History of Russian Football
3. ↑  Краткие выдержки из книги «100 лет Российского баскетбола»
4. ↑  Дюперрон Георгий Александрович Смоленское кладбище (ברוסית).
5. ↑  Mallon, Bill & Hejmans, Jeroen: "Historical Dictionary of the Olympic Movement" p. 411
6. ↑  Soviet Union - International Results 1911-1935 - Details The Rec.Sport.Soccer Statistics Foundation.
7. ↑  Весь Ленинград 1925 год: Справочник. - Л. 1925. - С. 61
8. ↑  ЭНЦИКЛОПЕДИЯ ЦАРСКОГО СЕЛА: ДЮПЕРРОН ГЕОРГИЙ АЛЕКСАНДРОВИЧ
9. ↑  Некрополь. Смоленское православное кладбище
10. ↑  На проспекте Добролюбова открыли мемориальную доску основателю российского футбола и Олимпийского движения

| רומנוב כדורגל באימפריה הרוסית רוסיהרוסיה |
| --- |
| תחרויות ליגה | אליפות האימפריה הרוסית בכדורגל • גביע טוסמן • ליגת הכדורגל המוסקבאית • ליגת הכדורגל הפטרבורגית • ליגת הכדורגל של אודסה | אודסה - אלופת רוסיה 1913 |
| הנבחרת וקבוצות כדורגל בולטות | אולימפיה • זאמוסקבורצקי • סוקולניקי • OBAK אודסה • ספורט סנקט פטרבורג • קולומיאגי • מרקורי • מורזינקה • OLLS • ויקטוריה • הנבחרת הלאומית |
| ראשי איגוד הכדורגל הכל-רוסי | ארתור מקפרסון (1912—1914) • רוברט פולדה (1914—1915) • גאורגי דיופרון (1915—1917) |

|  |  |  |
| --- | --- | --- |
| **הקודם**:**רוברט פולדה** | **ראש איגוד הכדורגל הכל-רוסי1915–1917** | **הבא**:**גאורגי דיופרון** |

|  |  |
| --- | --- |
| בקרת זהויות עריכת הנתון בוויקינתונים | 
* NKC: js20221147606
* VIAF: 1897151778255318130003
* WorldCat: viaf-1897151778255318130003

 |